ZAPISNIK

13. seje Sveta Krajevne skupnosti Nova Gorica,

ki je bila v sredo, 17. januarja 2024, ob 17.15 uri

v prostorih Krajevne skupnosti, Erjavčeva 4, Nova Gorica

**Prisotni:** Gregor Humar, Iztok Nemec, Sanja Markočič, Bojan Horvat, Darija Bratina, Oton Mozetič, Mateja Humar, Irena Jevšček, Valter Adamič, Radovan Ličen, Vesna Vitez,

**Odsotni-opravičili:** Ingrid Černe, Neli Skočaj

**Predlog dnevnega reda:**

1. Pregled in potrditev zapisnika 12. redne seje KS

2. Potrditev sklepa dopisne seje: Obratovanje gostinskih obratov v POČ

3. Ugotovitveni sklep: Sprejet odlok o proračunu MONG 2024 in 2025

4. Mnenje o prodaji zemljišča v k.o. Nova Gorica

5. Prijava Pustovanja 2024

6. Potrditev naročilnic in pogodb

7. Vprašanja in pobude

Predsednik je pozdravil prisotne in predlagal dnevni red 13. seje v skladu s prejetim vabilom.

Predlog dnevnega reda je bil sprejet.

**Add 1**

Na zapisnik 12. seje Sveta KS Nova Gorica ni bilo pripomb. Člani so soglasno potrdili zapisnik.

**Sklep 1.1: Potrdi se zapisnik 12. seje Sveta KS Nova Gorica, ki je bila 14. 12. 2023.**

**Add 2**

Sklep dopisne seje je bil soglasno potrjen.

**Sklep 2.1. Potrdi se sklep dopisne seje in da soglasje k obratovanju gostinskih lokalov.**

**Add 3**

Predsednik je povedal, da je bil predlog proračuna KSNG v sklopu proračuna MONG za 2024 in 2025 sprejet.

Opozoril je, da v bodoče brez že pripravljenega NRP in/oz. DIP ne bo mogoče koristiti že planiranih in razpoložljivih sredstev.

**Sklep 3.1. Soglasno je bil potrjen Ugotovitveni sklep o Sprejetju Odloka o proračunu**

**MONG 2024 in 2025**

**Add. 4.**

Po krajši vsebinski razpravi v zvezi s prodajo zemljišča na Gortanovi ulici, je bil sprejet naslednji sklep:

**Sklep 4.1. Svet KSNG daje pogojno pozitivno mnenje za prodajo obravnavanega zemljišča/parcele na Gortanovi ulici, s tem da MONG predlagamo, da se pred prodajo izvedejo aktivnosti, kot so predlagane v že predhodno, s strani predsednika in Melanije, pripravljenem sklepu.** (tekst soglasja z obrazložitvijo je priloga zapisnika)

**Add 5**

Po krajši razpravi, je bil soglasno sprejet sklep:

**Sklep 5.1. Pristopi se k organizaciji Pustovanja 2024 v sodelovanju z Mladinskim Centrom. Predlaga se, da je zaradi poenostavitve izvedbe MC organizator, KS pa soorganizator v že dogovorjenih okvirih.**

**Add 6.**

Ker ni bilo na razpolago podatkov, je bil sprejet dogovor, da se po potrebi naročilnice in pogodbe obravnavajo na dopisni seji.

**Add 7.**

Na predlog Svetnika Valterja Adamiča je bil sprejet sklep, da se MONG postavi vprašanja:

* Kaj se bo v letu 2024 naredilo na področju parkirne politike v mestu. V zvezi s tem, naj se na naslednjo sejo sveta KS povabi predstavnike MONG, ki naj tematiko predstavijo s konkretnim vsebinskim in terminskim planom.
* Naslednji področji, za kateri naj nam MONG pripravi informacijo, sta Prometna strategija v mestu in
* Dostopnost do objektov javnega značaja za invalide

Svetnica Irena Jevšček je predlagala, da se po mestu postavi več košev za pasje iztrebke.

Svetniki smo se po razpravi dogovorili, da se pripravi (označi) lokacije, na katere bi bilo potrebno postavit že omenjene koše za pasje iztrebke, koše za odpadke, klopi, javno razsvetljavo, pitnike za vodo in še kaj, kar manjka po mestu.

Povedala je, da se ji javljajo občani, ki jih zanima kdaj in kam se bo spet sadilo drevesa.

Svetnica Mateja Humar je opozorila, da bi bilo dobro postaviti ogledalo na križišče Bazoviške in Erjavčeve ulice, ker so tam postavljene oglasne table, ki zelo preprečujejo preglednost ob vključevanju v promet iz Bazoviške na Erjavčevo

Za take manjše zadeve, predsednik predlaga, da kar sami svetniki napišemo dopise in jih pošljemo na MONG, s tem da se jih seveda obravnava tudi na svetu KS.

Potrebno je ugotoviti, komu naj občani javljajo napake na javni razsvetljavi, kdo skrbi za odpravo le-teh.

V zvezi z obeleženjem 60 letnice KS NG, se moramo fokusirati na to, da poskrbimo za lokacije, kamor bi lahko posadili 60 dreves, kot darilo mestu. (ulica Karla Lavriča, Prvomajska….)

Svetnik Oton Mozetič je pripomnil, da bi moralo biti mesto veliko bolj čisto in urejeno in to ne le v vidu praznovanja EPK 2025 ampak bi to morala postati splošna praksa takoj, že letos.

Seja je bila zaključena ob 18:50 uri

Številka: 900-2/2024

Zapisnik je bil sprejet na 14. seji, ki je bila 27. 2. 2024.

Zapisala:

Darija Bratina

Predsednik Sveta KS Nova Gorica:

Gregor Humar